Zainal Gemok

Zainal Gemok atau nama sebenarnya Zainal Abidin Bin Abdul Khaier (meninggal 1980) merupakan pelakon filem melayu Cathay Keris era 60an.

 Biografi 
Zainal Gemok atau nama sebenarnya Zainal Abidin Bin Abdul Khaier merupakan anak kelahiran Jati, Ipoh, Perak. Beliau telah memulakan kerjayanya sebagai "Lab Assistant" atau pembantu pencuci filem di Studio Cathay Keris. Zainal Gemok merupakan diantara pelakon yang sering memegang watak lucu dalam filem melayu klasik terutama di syarikat perfileman Cathay Keris.

Zainal Gemok terlibat dalam filem melayu klasik itu bermula apabila pengarah K.M Basker yang sering memerhatikan gerak geri Zainal itu telah menawarkannya berlakon dalam filem Sultan Mahmud Mangkat Dijulang. Zainal yang tidak menyangka peluang untuk menjadi bintang seni itu akhirnya bersetuju untuk berlakon dalam filem tersebut. Beliau muncul di layar perak filem Sultan Mahmud Mangkat Dijulang pada tahun 1961.

Sepanjang penglibatannya dalam dunia perfileman, beliau seringkali bergandingan dengan Seniman Wahid Satay dan beberapa orang pelakon lain. Menurut Datuk Ahmad Fauzee, selepas berakhir zaman lakonannya, beliau bertugas sebagai pemandu bersama MAS yang ditugaskan untuk membawa pramugara dari rumah ke Subang Airport. Beliau menghembuskan nafas terakhirnya pada tahun 1980.

 Filemografi 

 Filem 
 Tahun  Tajuk Watak  Catatan  1961 Sultan Mahmud Mangkat Dijulang Filem pertama 1962 Chelorong Cheloreng Badang Mabuk Kepayang 1964 Selamat Hari Raya  Dirinya sendiri  Filem pendek  Mat Tiga Suku  1965 Tiga Botak  1968 Pop Muda  Filem terakhir 

 Rujukan 

Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Kematian 1980
Kategori:Kematian 1980-an